Title: A 16/1994
Author: Refi
Last saved by: Root
Company: Hatvan

A szakmai vizsga részei
Az írásbeli vizsga
Az írásbeli vizsgán a szoftver és hardver környezettől független, általános ismeretanyagot kell számon kéni. A tételeket az MKM központilag adja ki, és a jelölt a vizsgán kapja meg. Segédeszköz nem használható. A vizsga időtartama: 2 óra.
A gyakorlati vizsga
Gyakorlati vizsgára csak a sikeres írásbeli vizsgát tett jelöltek bocsáthatók. A vizsgázók a tanult témákban egy-egy feladatot oldanak meg a számítógépen. A gyakorlati vizsga komplex feladatát legalább három változatban a képző intézmény dolgozza ki, és a vizsgabizottság elnöke a területi gazdasági kamarát képviselő vizsgabizottsági taggal egyetértésben hagyja jóvá. A megoldás során a vonatkozó kézikönyveket használhatják. A feladat kidolgozásának ideje 2 óra.
A szóbeli vizsga
Szóbeli vizsgára csak az a jelölt bocsátható, aki sikeres gyakorlati vizsgát tett. A szóbeli vizsga a gyakorlati vizsgához kapcsolódik. A vizsgabizottság a gyakorlati feladat megoldásával kapcsolatos kérdéseket tesz fel. A vizsgakérdés sort a képző intézmény állítja össze - IV. 1. alapján - és azt a kijelölt vizsgabizottsági elnökkel előzetesen egyezteti. Nem megfelelő vagy nem megfelelő nehézségi fokú kérdéssor esetén a vizsgabizottság elnöke a kérdéssort átdolgoztathatja. A szóbeli vizsgán meg kell győződni arról, hogy a vizsgázó rendelkezik a számítógéppel való kommunikációhoz szükséges idegennyelv-ismerettel. A vizsgarészek a feltételektől függően - a vizsgabizottság egyetértésével - egy napra is szervezhetők.